open-index/open-wikipedia-markdown huggingface dataset:
Merivoimien ansioritarikunta (Brasilia)

**Merivoimien ansioritarikunta** () on brasilialainen ansioritarikunta, joka perustettiin 4. heinäkuuta 1934 presidentti Getúlio Vargasin määräyksellä. Sitä myönnetään ansiokkaasta palveluksesta Brasilian laivastossa tai sen hyväksi. Brasilian presidentti toimii virkansa puolesta ritarikunnan suurmestarina ja vastaa uusista nimityksistä.

Kunniamerkkiä jaetaan viidessä luokassa ja ritarikunnan nauha on väriltään punainen vaaleansinisellä keskinauhalla:

*  suurristi
*  suurupseeri
*  komentaja
*  upseeri
*  ritari

## Lähteet
Aron kenraalikuvernementti

**Aron kenraalikuvernementti** () oli sotilashallintoalue Venäjän keisarikunnassa vuosina 1882–1917. Siitä käytettiin epävirallista nimitystä *Stepnoi krai* (Степной край, ”Aroseutu”).

Aron kenraalikuvernementti käsitti lakkautettuihin Länsi-Siperian ja Orenburgin kenraalikuvernementteihin kuuluneet Akmolinskin, Semipalatinskin, Turgain ja Uralskin alueet sekä vuoteen 1897 saakka Turkestanin kenraalikuvernementtiin kuuluneen Semiretšjen alueen. Hallinnollisena keskuksena toimi Omsk. Kenraalikuvernöpöri toimi samanaikaisesti Omskin (vuosina 1899–1906 Siperian) sotilaspiirin komentajana sekä Siperian kasakkajoukon päällikkönä. Alueita johtivat sotilas- ja vuodesta 1906 lähtien siviilikuvernöörit.

1900-luvun vaihteessa alueelle suuntautui viranomaisten kannustamaa siirtolaisuutta, jonka seurauksena alueen taloudellinen merkitys ja venäläisten osuus sen väestöstä kasvoi. Trans-Siperian radan rakentamisen jälkeen myös alueen suurimpien kaupunkien Omskin ja Petropavlovskin teollisuus ja kaupankäynti lisääntyi.

Alueen kenraalikuvernööreinä toimivat Gerasim Kolpakovski (1882–1889), Maksim Taube (1889–1900), Nikolai Suhotin (1901–1906), Ivan Nadarov (1906–1908), Jevgeni Šmidt (1908–1915) ja Nikolai Suhomlinov (1915–1917).

## Lähteet
Cibao

**Cibao** tai **El Cibao** on laakso ja sitä ympäröivä alue Dominikaanisen tasavallan pohjoisosassa. Cibaolla on Dominikaanisen tasavallan sisällä selvä oma alueellinen identiteettinsä.

## Maantiede
Cibaon ydinalue on laakso, joka rajautuu etelässä Cordillera Centralin ja pohjosiessa Cordillera Septentrionalin vuoriin. Lännessä se ulottuu Manzanillonlahdelle lähellä Monte Cristiä ja idässä Samanánlahdelle. Pituutta lännestä itään on noin 235 kilometriä. Alueeseen kuuluu 14 Dominikaanisen tasavallan provinssia. Alueen länsiosan läpi virtaa Yaque del Norte- ja itäosassa Yunajoki. Cibaon läpi kulkee siirrosvyöhyke (*Septentrional Fault Zone*), joka tekee alueesta alttiin maanjäristyksille.

Alueen ilmasto ja kasvillisuus vaihtelee lännen kuivilta savanneilta kosteisiin ja reheviin alueisiin idässä.

Cibao on Dominikaanisen tasavallan tiheimmin asuttuja alueita. Seudulla asuu noin 5,6 miljoonaa henkilöä. Suurehkoja kaupunkeja ovat esimerkiksi Santiago de los Caballeros, San Juan de la Maguana ja Concepción de La Vega.

## Historia
Cibao on tainojen kielen sana ja se viittaa kivikkoiseen paikkaan. Suurin osa Cibaosta kuului tainojen Maguán päällikkökuntaan (*cacicazgos*).

Kristoffer Kolumbus saapui Hispaniolaan ja valloitti Cibaon alueen Espanjalle vuonna 1493. Alueelta löydettiin kultaa vuonna 1499, mikä johti vuosikymmenen kestäneeseen kultaryntäykseen seudulle.

Cibaon alue kärsi huomattavia vahinkoja Haitin vallankumouksen ja vuosien 1822–1844 haitilaismiehityksestä. 1800-luvun toisella puoliskolla alueesta tuli tosin myös Dominikaanisen tasavallan taloudellinen keskus tupakanviljelyn kautta. Tupakkaa vietiin Puerto Platasta etenkin Saksaan.

Dominikaanisen tasavallan toisen itsenäisyyssodan aikana Cibao oli yksi sotaan johtaneen kapinan keskuksista. Sodan aloittanut niin sanottu *grito de Capotillo* 16. elokuuta 1863 on edelleen seurattu juhlapäivä alueella.

## Lähteet
Şyñğystau

**Şyñğystau** () on vuoristo Kazakstanin kumpumaan itäosassa Kazakstanin Abain alueen Abain ja Aiagözin piireissä. Sen pituus on luoteissuunnassa 250 kilometriä. Korkein kohta on Qosoba (1&nbsp;305 metriä) Aqşataun harjanteella.

Şarjoen laakso erottaa Şyñğystaun koillisessa Altaivuoristosta ja kaakossa se yhtyy Tarbağataihin. Idässä on Zaisanjärven laakso ja etelässä Balqaşin pohjoispuolinen ylänkö. Vuorten lounaisrinteet ovat loivat ja koillisrinteet jyrkät.

Vuoriston vuotuinen sademäärä on 200–250 millimetriä. Pohjoisrinteiltä saavat alkunsa Şağan- ja Aşşysujoet ja etelärinteiltä Baqanas, Dağandelı, Qūrbaqanas ja Köksala. Rinteet ovat etupäässä pensaita kasvavaa aroa. Laaksoissa on haapa- ja koivumetsää, pajukkoa ja niittyjä. Eläinkuntaan kuuluvat argaali, saiga-antilooppi, susi, kettu, mäyrä ja murmeli.

## Lähteet
Puolustusansioiden ritarikunta

**Puolustusansioiden ritarikunta** () on brasilialainen ritarikunta, joka perustettiin vuonna 2002 presidentti Fernando Henrique Cardoson määräyksellä ja se korvasi siihenastisessa käytössä olleen Asevoimien ansioritarikunnan. Nimitys ritarikuntaan on tunnustus poikkeuksellisesta palveluksesta Brasilian asevoimissa ja panostuksista maan hyväksi. Lähtökohtaisesti saaja on brasilialainen tai liittolaisvaltion sotilas, mutta toisinaan saaja voi olla myös siviili. Henkilöiden lisäksi ritarikunnalla voidaan palkita myös instituutioita.

Brasilian presidentti toimii ritarikunnan suurmestarina ja vastaa uusista nimityksistä.

Kunniamerkkiä jaetaan viidessä luokassa ja jokaiseen luokkaan on kiintiöity määrä nimityksiä. Nauha on sini-valko-vihreä:

*  suurristi (max. 20 henkilöä)
*  suurupseeri (max. 90)
*  komentaja (max. 170)
*  upseeri (max. 190)
*  ritari (max. 280)

## Lähteet
Ilmavoimien ansioritarikunta (Brasilia)

**Ilmavoimien ansioritarikunta** () on brasilialainen ritarikunta, joka perustettiin 1. marraskuuta 1943 Brasilian presidentti Getúlio Vargasin määräyksellä. Sitä myönnetään tunnustuksena palveluksesta Brasilian ilmavoimissa tai niiden hyväksi. Saajan ei tarvitse olla Brasilian kansalainen tai sotilas. Brasilian presidentti toimii virkansa puolesta ritarikunnan suurmestarina ja vastaa uusista nimityksistä.

Kunniamerkkiä jaetaan viidessä luokassa ja sen nauha on sininen viidellä valkoisella raidalla:

*  suurristi
*  suurupseeri
*  komentaja
*  upseeri
*  ritari

## Lähteet
Lepsı (kylä)

**Lepsı** () on kylä Jetısun alueen Alakölin piirissä Kazakstanissa. Se sijaitsee Džungarian Alataun pohjoisreunalla Lepsıjoen vasemmalla rannalla 93 kilometriä piirin keskuksesta Üşaralista etelään. Vuoden 2021 väestönlaskennan mukaan kylässä oli 993 asukasta.

Paikkakunta on saanut alkunsa vuonna 1855 perustetusta Verhne-Lepsinskajan kasakkakylästä. Vuonna 1883 siitä tuli Lepsinskin kaupunki ja Semiretšjen alueeseen kuuluneen kihlakunnan keskus. 1800-luvun lopulla siellä oli noin 3&nbsp;500 asukasta, joista yli puolet oli venäläisiä. Asukkaat harjoittivat etupäässä maanviljelyä.

Lepsıstä tuli kylä vuonna 1934. Vuosina 1936–1997 se oli maitotilan keskus. Sittemmin tilan on korvannut tuotanto-osuuskunta ja muutama yksityisviljelijä. Kylässä on alakoulu, kerhotalo, kirjasto ja lääkintäasema. Lepsıssä sijaitsee Džungarian Alataun kansallispuiston konttori, minkä ansiosta kylästä on tullut suosittu matkailukohde.

Lepsıjoen alajuoksulla Sarqantin piirissä sijaitsee vuonna 1928 perustettu Lepsın rautatieasema ja taajama.

## Lähteet
Painin maailmanmestaruuskilpailut 1965

**Vuoden [[Urheiluvuosi 1965|1965]] [[painin maailmanmestaruuskilpailut]]** järjestettiin erikseen vapaapainin osalta 1.-3. kesäkuuta Manchesterissä Englannissa ja kreikkalais-roomalaisen painin osalta 6.-8. kesäkuuta Tampereella, Suomessa. Kisoissa painittiin kahdeksassa painoluokassa. Manchesterissä kisapaikkana oli Lancaster Hall ja Tampereella kisapaikkana oli paikallinen jäähalli Hakametsässä, jossa oli juuri keväällä järjestetty jääkiekon MM-kisat. Tampereen kisojen kokonaisyleisömäärä oli 6 500, joka jäi selvästi alle toivotun yleisömäärän, joka oli 13 000. 

## Mitalistit

### Kreikkalais-roomalainen paini (Tampere)

### Vapaapaini (Manchester)

## Lähteet
* FILA:n tietokanta

### Viitteet
Esitys (ryhmäteoria)

**Esitys** ryhmäteoriassa tarkoittaa tapaa kuvata ryhmä sen virittäjien ja sääntöjen avulla. Esityksen avulla ryhmä voidaan määrittää symbolisesti ilman viittausta sen konkreettisiin alkioihin.

## Kansantajuinen selitys

Eräs yksinkertainen ryhmä on niin kutsuttu kellotauluryhmä, jossa on kaksitoista alkiota, luvut yhdestä kahteentoista. Yhteenlasku toimii muuten tavallisesti, mutta jos lukujen summa ylittää kaksitoista, niin aloitetaan laskenta alusta. Tällöin esimerkiksi XI+III=II. (Jos kello on aluksi yksitoista, niin kolmen tunnin päästä se on kaksi.) Merkitsemme kellotauluryhmän alkioita roomalaisin numeroin, jotta ne eivät sekoittuisi kertoimina käytettäviin tavallisiin numeroihin.

Kun kellotauluryhmälle muodostetaan esitys, niin aluksi on valittava virittäjät. Tässä tapauksessa yksi virittäjä riittää, koska esimerkiksi valitsemalla virittäjäksi luku I, saadaan kaikki muut luvut summaamalla ykkösiä (I+I=II, I+I+I=III, jne.).

Jotta ryhmä ei sisältäisi kaikkia kokonaislukuja, niin tarvitaan sääntö rajoittamaan niiden määrää. Säännöksi voidaan valita vaikkapa XII+I=I, joka voidaan ilmaista pelkästään virittäjäalkiota käyttäen muodossa 13·I=I. Siispä kellotauluryhmän eräs esitys on \langle \text{I} \mid 13\cdot \text{I} = \text{I} \rangle.

## Määritelmä
Ryhmä voidaan määritellä esityksen avulla, kun sille annetaan virittäjäjoukko ja sääntöjoukko, jotka ilmaisevat sen alkioiden väliset riippuvuudet.

### Virittäjäjoukko
Olkoon (G, \cdot) ryhmä ja V \subset G sen alkioiden joukko.
Tällöin *virittäjäjoukon* V virittämä aliryhmä on

\langle V\rangle = \bigcap_{V \subset H \le G} H,

ja sen alkioita v_i \in V kutsutaan *virittäjiksi*.
Jos V = \{v_1, \dots, v_n\} on äärellinen, sanotaan, että ryhmä on äärellisesti viritetty.

### Sääntöjoukko
Joukon V alkioista v_i voidaan muodostaa *sanoja*
w = v_{i_1}^{\pm1} v_{i_2}^{\pm1} \dots v_{i_k}^{\pm1}.
Jos sanalle w on voimassa w = e (ryhmän neutraalialkio), kutsutaan sitä *säännöksi*.
Ryhmässä on aina voimassa perussäännöt vv^{-1} = e ja v^{-1}v = e, mutta lisäsääntöjä voidaan antaa rajoittamaan rakennetta.

### Esitys muodossa <V | R>
Jos F_V on virittäjäjoukon V vapaa ryhmä ja R \subset F_V on sääntöjoukko, jonka normaali sulkeuma on

\overline R = \bigcap_{R \subset N \trianglelefteq F_V} N,

niin **ryhmän esitys** määritellään tekijäryhmänä

G = F_V / \overline R,

ja se kirjoitetaan muodossa

G = \langle V \mid R \rangle.


## Esimerkkejä
### Vapaa ryhmä
Ryhmä, jossa on voimassa vain perussäännöt vv^{-1}=e ja v^{-1}v=e, on *[[vapaa ryhmä]]*.
Kahden virittäjän vapaa ryhmä on
F_2 = \langle a, b \mid - \rangle.

### Vaihdannainen ryhmä
Jos vapaan ryhmän F_2 lisäsääntöihin otetaan mukaan vaihdannaisuus
ab = ba,
saadaan tason hilapisteitä vastaava ryhmä

\mathbb{Z}^2 = \langle a, b \mid ab = ba\rangle.


### Ympyrän perusryhmä
Ympyrän S^1 perusryhmä on isomorfinen kokonaislukujen ryhmän kanssa, ja se voidaan esittää muodossa

\pi_1(S^1) = \langle a \mid - \rangle \cong \mathbb{Z},

missä virittäjä a vastaa silmukkaa, joka kiertää ympyrän kerran myötäpäivään.

## Lähteet
* 

### Viitteet
Virittäjä (ryhmäteoria)

**Virittäjä** on ryhmän alkio, jonka avulla voidaan muodostaa koko ryhmän alkiot tai osa niistä käyttämällä ryhmän laskutoimitusta.
Jos koko ryhmän jokainen alkio voidaan esittää virittäjien avulla, sanotaan, että ryhmä on *viritetty* kyseisillä alkioilla.

## Määritelmä
Olkoon (G, \cdot) ryhmä ja V \subset G joukko sen alkioita.
**Virittäjäjoukon** V virittämä aliryhmä määritellään muodossa

\langle V \rangle = \bigcap_{V \subset H \le G} H,

missä leikkaus otetaan kaikkien sellaisten aliryhmien yli, jotka sisältävät joukon V.
Jos virittäjäjoukko on äärellinen, V = {v_1, \dots, v_n}, sanotaan että ryhmä on *äärellisesti viritetty* ja sen alkiot voidaan esittää virittäjien tulona:

\langle V \rangle = \langle \{v_1,\ldots, v_n\} \rangle = \langle v_1,\ldots, v_n \rangle = \left\lbrace \prod_{i=1}^m v_{k_i}^{\pm 1} \mid m\in\mathbb{Z}, 1\leq k_i\leq n\right\rbrace.


## Esimerkkejä

Kokonaislukujen ryhmä (\mathbb{Z}, +) on viritetty alkiolla 1, joten \mathbb{Z} = \langle 1 \rangle.

Ryhmä (\mathbb{Z}_6, +) on viritetty alkiolla 1, mutta myös alkiolla 5, koska molempia lisäämällä modulo 6 saadaan kaikki jäännösluokat.

Tason hilapisteitä vastaava ryhmä \mathbb{Z}^2 on viritetty kahdella alkiolla a ja b, eli \mathbb{Z}^2 = \langle a, b \rangle.

## Suhde ryhmän esitykseen
Virittäjät muodostavat esityksen ensimmäisen osan muodossa
\langle V \mid R \rangle,
missä V on virittäjäjoukko ja R on sääntöjoukko.

## Lähteet
*

### Viitteet
Minuto de Dios

**Minuto de Dios** () on radio-ohjelman mukaan nimetty ryhmä katolisia organisaatiota Kolumbiassa ja kaupunginosa sen pääkaupungissa Bogotassa.

Minuto de Dios syntyi Jean Eudesin perustamaan Jeesuksen ja Marian kongregaatioon kuuluvan papin Rafael García Herrerosin (1909–1992) aloittamasta kristillisestä radio-ohjelmasta, joka sitten siirtyi televisioon. Rafael García Herrerosin perustama järjestö kuuluu katoliseen karismaattiseen uudistukseen.

Minuto de Dios on antanut nimensä myös kokonaiselle 1957-1972 rakennetulle työläiskaupunginosalle Bogotassa, useille kouluille ja UNIMINUTO-yliopistolle, viralliselta nimeltään Corporación Universitaria Minuto de Dios. Se on perustettu vuonna 1990.

## Katso myös
*Canção Nova

## Lähteet

## Aiheesta muualla
*Minuto de Dios
7708 Fennimore

**7708 Fennimore (1994 GF9)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  . Asteroidin pyörähdysaika akselin ympärin on .

Asteroidi on nimetty Guy Fennimoren (s. 1952) mukaan.

## Lähteet
Edward Joseph Dent

**Edward Joseph Dent** (26. heinäkuuta 1876 Ribston Hall, Yorkshire – 22. elokuuta 1957 Lontoo) oli brittiläinen musiikkitieteilijä.

Dent opiskeli Eton Collegessa ja Cambridgen yliopiston King’s Collegessa. Hän toimi musiikin professorina Cambridgen yliopistossa vuosina 1926–1941. Dent julkaisi tutkimuksia Alessandro Scarlattista, Ferruccio Busonista, Wolfgang Amadeus Mozartin oopperoista ja englantilaisen oopperan kehityksestä. Dent kuului International Society for Contemporary Musicin (ISCM) perustajiin ja oli vuodesta 1938 sen elinikäinen kunniapuheenjohtaja.

## Lähteet
Sääntö (ryhmäteoria)

**Sääntö** ryhmäteoriassa tarkoittaa ryhmän virittäjien välistä yhtälöä, joka ilmaisee, miten virittäjien tulot käyttäytyvät.
Säännöt rajoittavat vapaata ryhmää ja määrittelevät, mitkä sanat tulkitaan samoiksi alkioiksi.

## Kansantajuinen selitys
Säännön voi ajatella rakennusohjeena ryhmän virittäjille.
Jos virittäjä a vastaa kellotaulun tunnin siirtoa, niin sääntö a^{12} = e kertoo, että 12 tunnin kuluttua palataan alkuun.
Tämä sääntö erottaa kellotauluryhmän kokonaislukujen ryhmästä, jossa mitään ylärajaa ei ole.

## Määritelmä
Olkoon V ryhmän virittäjäjoukko ja F_V sen muodostama vapaa ryhmä.

Tällöin **säännöksi** kutsutaan sanaa w \in F_V, jolle on voimassa w = e, missä e on ryhmän neutraalialkio.

Ryhmässä on aina voimassa *perussäännöt*
aa^{-1}=e ja a^{-1}a=e,
mutta lisäsääntöjä voidaan antaa rajaamaan rakennetta — esimerkiksi vaihdannaisuus ab=ba tai kiertymissääntö a^n=e.

## Esimerkkejä

Yhden virittäjän ryhmä, jolla on sääntö a^6 = e, vastaa syklistä ryhmää \mathbb{Z}_6 = \langle a \mid a^6 = e\rangle.

Kahden virittäjän vapaa ryhmä ilman sääntöjä on F_2 = \langle a, b \mid - \rangle.

Jos vapaan ryhmän F_2 sääntöjoukkoon lisätään vaihdannaisuus ab = ba, saadaan tason hilapisteiden ryhmä
\mathbb{Z}^2 = \langle a, b \mid ab = ba\rangle.

## Suhde ryhmän esitykseen
Ryhmäesityksessä muodossa
\langle V \mid R\rangle
joukon V alkiot ovat virittäjiä ja joukon R alkiot ovat sääntöjä, jotka määräävät niiden väliset yhteydet.

## Lähteet
* 

### Viitteet
Julie Smejkalová

**Julie Smejkalová** (s. 12. heinäkuuta 2004 Praha, Tšekki) on tšekkiläinen poliitikko, joka valittiin maan edustajainhuoneeseen vuoden 2025 vaaleissa. Tullessaan valituksi hän oli Tšekin historian nuorin edustajainhuoneeseen valittu henkilö. Smejkalová opiskelee Prahan Kaarlen yliopistossa oikeustiedettä.

## Elämäkerta
Smejkalová syntyi Tšekin pääkaupungissa Prahassa vuonna 2004. Aktiivisesti politiikkaan hän alkoi osallistua 17-vuotiaana. Prahan kunnallispolitiikassa Smejkalová on toiminut Praha 3:n apulaiskaupunginjohtajan avustajana ja Dolní Chabryn instagram-tilin ylläpitäjänä.

Vuonna 2024 hänet valittiin Pormestarit ja sitoutumattomat (STAN) nuorisojärjestön varapuheenjohtajaksi ja Prahan puheenjohtajaksi. Vuoden 2025 edustajainhuoneen vaaleissa STAN:in Prahan listalla Smejkalová oli sijoitettu yhdeksänneksi. Vaaleissa saamiensa esisijaisten äänien ansiosta hän kuitenkin nousi puolueensa suosituimmaksi poliitikoksi. Valituksi tullessaan Smejkalová oli Tšekin historian nuorin edustajainhuoneeseen valituksi tullut henkilö. Parlamentaarikoksi noustessaan Smejkalová opiskeli Kaarlen yliopistossa oikeustiedettä.

## Poliittisia näkemyksiä
Smejkalová on kuvaillut itseään keskustaoikeistolaiseksi liberaaliksi, jolle on tärkeää koulutuksen ja kohtuuhintaisen asumisen edistäminen sekä nuorten edustaminen Tšekin politiikassa. Hän on eurooppamyönteinen ja pitää itseään Žižkovpatrioottina. Hän on myös edistänyt aborttioikeuden sisällyttämistä Tšekin perustuslakiin.

## Vaalimenestys
### Edustajainhuoneen vaalit
* 2025: 10 812 ääntä

## Lähteet

## Aiheesta muualla
* Smejkalová Tšekin parlamentin sivuilla
Sam Dickinson

**Sam Dickinson** (s. 7. kesäkuuta 2006 Toronto, Ontario, Kanada) on kanadalainen jääkiekkoilija, pelipaikaltaan puolustaja. Dickinson edustaa NHL-joukkue San Jose Sharksia.

Ennen NHL-uraansa Dickinson edusti OHL-juniorisarjassa London Knightsin joukkuetta. San Jose Sharks varasi hänet ensimmäisellä kierroksella 11. varausvuorolla .

Dickinson on pelannut yhden NHL:n runkosarjan ottelun ilman tehopisteitä. Uran tilastot päivitetty 12. lokakuuta 2025.

## Lähteet
Nordic Cup

**Nordic Cup** on vuosittain Turussa käytävä Kyokushinin kansainvälinen turnaus. Järjestävänä organisaationa toimii Suomen IKO Kyokushinkaikan.

## Miesten kumite tulokset
### Raskassarja (+80 kg ja –90 kg)

### Keskisarja (-80 kg)

### Kevytsarja (-70 kg)

### Höyhensarja (-60 kg)

## Naisten kumite tulokset
### Raskassarja (+60 kg ja +65 kg)

### Keskisarja (–65 kg)

### Kevytsarja (–55 kg)

## Kata tulokset
### Miehet

### Naiset

## Mitalitaulukko

## Lähteet
Ali Kotkansalo

**Aleksanteri (Ali) Kotkansalo** (9. tammikuuta 1926 Muhos – 12. maaliskuuta 2000 Turku) oli suomalainen juristi ja finanssioikeuden apulaisprofessori.

Kotkansalon vanhemmat olivat Homa Kotkansalo, entinen Sergejeff, ja Maria Kusmin. Hänen puolisonsa 1952–1969 oli lehtori Pirkko Anja-Lea Mäkinen ja sitten Irja Anneli Ruotsalainen. Kotkansalo tuli ylioppilaaksi Oulun lyseosta 1946 ja suoritti Helsingin yliopistossa ylemmän oikeustutkinnon 1951  ja lakitieteen lisensiaatin tutkinnon 1959. Oikeustieteen tohtoriksi hän väitteli siellä 1967. 

Kotkansalo oli Oulun ja Lapin läänin liikevaihtoverotoimiston apulaisjohtaja 1955–1959, Oulun yliopiston sihteeri 1959–1963, valtion yhteiskuntatieteellisen toimikunnan tutkimusassistentti 1963–1968 ja nuorempi tutkija 1968–1971 sekä Turun yliopiston finanssioikeuden apulaisprofessori 1971–1986. Tutkimusten ohella hän julkaisi useita alansa tietoteoksia.

## Lähteet
Río Negro (täsmennyssivu)

**Río Negro** (espanjaa ja portugalia, 'Musta joki') on usean joen ja alueen nimi Etelä-Amerikassa. Tässä on lueteltu niistä joitakin.

## Joet
* Rio Negro, Amazonin sivujoki (Brasilia, Kolumbia ja Venezuela)
* Rio Negro (Rio de Janeiro), joki Kaakkois-Brasiliassa
* Río Negro (Argentiina), joki Patagoniassa
* Río Negro (Chile), joki Chilessä
* Río Negro (Chaco), Paraná-joen sivujoki Argentiinan Chacon provinssissa
* Río Negro (Uruguay), joki Uruguayssa

## Kaupungit ja kunnat
* Rio Negro (Paraná), kaupunki Brasiliassa
* Río Negron kaupunki (Chile), kaupunki Chilessä
* Rionegro, kaupunki Kolumbiassa

## Muut alueet
* Río Negron maakunta (*Provincia*) Argentiinassa 
* Río Negro (departementti) Uruguayssa
* Rionegron provinssi (*Provincia*) Kolumbiassa
Río Negro (Argentiina)

**Río Negro** on joki Etelä-Argentiinassa. Se saa alkunsa Neuquén- ja Limay-jokien, yhtymisestä Neuquénin kaupungissa. Ne saavat alkunsa Andeilla lähellä Chilen rajaa. Sieltä Negro virtaa pääosin itä-kaakkoon Patagonian pohjoisosien halki ja laskee Atlantin valtamereen Viedman ja Carmen de Patagonesin kaakkoispuolella. Joen pituus on noin 640 km tai Neuquén mukaan lukien 1 125 km, mutta vain 400 km mereltä päin on purjehduskelpoista. Río Negron vesiä käytetään vesivoiman tuotantoon sekä keinokasteluun, jonka avulla tuotetaan viljaa ja hedelmiä, kuten viinirypäleitä ja omenoita Eurooppaan vietäväksi.

Guillermo Céspedesin vesivoimalaitos sijaitsee Río Negron keskijuoksulta lähtevän kastelujärjestelmän Matrix-kanavalla lähellä Pomonan kaupunkia. Laitos on  ollut toiminnassa 1960-luvulta alkaen. Se on nimetty tunnetun rakennusinsinöörin mukaan, joka vastasi lukuisista kasteluun ja salaojitukseen liittyvistä vesirakennusprojekteista. Joen ylä- ja keskijuoksun kastelukanavissa on myös useita muita vesivomaloita.

## Lähteet
Maastojuoksun Suomen-mestaruuskilpailut 2025

**Maastojuoksun Suomen-mestaruuskilpailut 2025** käytiin 11. lokakuuta Vöyrillä Norrvallassa. Järjestävänä seurana toimi IF VOM.

## Mitalistit

Lähde

## Lähteet
Río Negro (Uruguay)

**Río Negro** on noin 800 kilometriä pitkä joki, joka virtaa pääosin Uruguayssa. Sen lähteet ovat kuitenkin Brasilian eteläisillä ylängöillä hieman Bagén itäpuolella. Río Negro virtaa lounaaseen Uruguayhin, missä se on padottu lähellä Paso de los Torosia. Padosta muodostuu Rincón del Bonete –tekojärvi (jota kutsutaan myös Gabriel Terra -tekojärveksi tai Rio Negro -tekojärveksi). Se on yksi Etelä-Amerikan suurimmista tekojärvistä (1 070 neliökilometriä). Alavirtaan on kaksi patoa, Baygorria (Rincón de Baygorria) ja Palmar, jotka ovat Uruguayn tärkein vesivoiman lähde. Patojen alapuolella joki mutkittelee länteen Mercedesin ohi ja liittyy Uruguay-jokeen Sorianossa. Yhtymäkohdassa on useita saaria, joista suurimmat ovat Vizcaíno, Lobos ja Infante.

## Lähteet
Hältingträsk

**Hältingträsk** on Uudellamaalla Helsingissä Ultunan ja Puroniityn välissä sijaitseva järvi.

## Maantietoa
Hältingträsk on 150 metriä pitkä, 100 metriä leveä, ja sen pinta-ala on 1,1 hehtaaria. Se sijaitsee Sipoonkorven eteläpuolella valtatien 7 pohjoispuolella. Se on muodostunut kallioisten mäkien väliseen painaumaan. Lähin kalliomäki on eteläpuolella oleva Hältingberget, joka kohoaa etelärannasta 47 metriä mpy. eli 19 metrin korkeuteen vedenpinnasta. Järvessä ei ole kartan mukaan saaria. Sen rantaviivan pituus on 400 metriä ja rannat ovat soistunutta metsämaata. Järvi on autio eikä sinne tule tietä.

## Vesistösuhteet
Hältingträsk sijaitsee Suomenlahden rannikkoalueella (vesistöaluetunnus&nbsp;81), jonka välialueeseen&nbsp;81V047 lampi kuuluu. Siihen on johdettu kaksi metsäojaa ja sen laskuoja alkaa itärannasta. Laskuoja virtaa aluksi jyrkästi kääntyen heti kohti pohjoista yhtyen Stormossein kuivatusojiin. Suon läpi virtaa puro, jonka nimi on alajuoksulla Fallbäcken. Se laskee Suomenlahteen Bölsfjärdenissä. Järven vedenpinnan korkeus on 28,8 metriä mpy (N2000).

## Lähteet
Kotkansalo

**Kotkansalo** on muun muassa seuraavien suomalaisten henkilöiden sukunimi:

* Ali Kotkansalo (1926–2000), juristi, finanssioikeuden apulaisprofessori
* Kasper Kotkansalo (s. 1998), jääkiekkoilija
Carlo Annovazzi

**Carlo Annovazzi** (24. toukokuuta 1925 Milano – 10. lokakuuta 1980) oli italialainen jalkapalloilija, joka pelasi keskikenttäpelaajan pelipaikalla. Hän oli oikeajalkainen ja pituudeltaan 182-senttimetrinen.

Annovazzi voitti AC Milanin riveissä Italian liigamestaruuden kaudella 1950–1951. Hän pelasi 17 ottelua Italian A-maajoukkueessa. Niisä yksi tuli vuoden 1950 MM-kilpailuista Ruotsia vastaan ja loput ystävyysotteluista.

## Lähteet

## Aiheesta muualla
Amedeo Amadei

**Amedeo Amadei** (26. heinäkuuta 1921 Frascati – 24. marraskuuta 2013) oli italialainen jalkapalloilija, joka pelasi hyökkääjän pelipaikalla. Hän oli oikeajalkainen ja pituudeltaan 173-senttimetrinen. Pelaajauransa jälkeen hän toimi valmentajana Napolille, Luccheselle ja Italian naisten maajoukkueelle.

Amadei pelasi seuraurallaan Romassa, Atalantassa, Interissä ja Napolissa. Hän voitti Roman kanssa Italian liigamestaruuden kaudella 1941–1942. Lisäksi hän on Roman historian neljänneksi paras maalintekijä 110 osumallaan, ja hänet valittiin seuran Hall of Fameen. Amadei pelasi 13 ottelua Italian A-maajoukkueessa ja teki niissä seitsemän maalia. Hän pelasi vuoden 1950 MM-kilpailuissa yhden ottelun Paraguayta vastaan.

## Lähteet

## Aiheesta muualla
Badam

**Badam** () on Arysin sivujoki Türkıstanin alueella ja Şymkentin kaupungissa Kazakstanissa. Sen pituus on 141 kilometriä ja valuma-alueen laajuus 4&nbsp;329 neliökilometriä.

Qarjantauvuorilta virtaava Badam saa vetensä etupäässä kevään sulamisvesistä ja sateista. Sen keskimääräinen virtaus Qaraaspanin kanavan luona on 4,51 kuutiometriä sekunnissa. Joessa sijaitsee 4,75 neliökilometrin laajuisen tekojärven muodostava Badamin pato. Sen vettä käytetään maatalouden keinokasteluun sekä Şymkentin yritysten käyttövetenä.

## Lähteet
Steinstraßen metroasema

**Steinstraße** on Hampurin metron U1-linjan asema, joka avattiin 2. lokakuuta 1960. Asemaa käyttää arkisin 10 725 matkustajaa päivässä.

## toria
Steinstraßen metroasema rakennettiin osana ennen toista maailmansotaa rakennetun "Kell-Jung" jatketta silloisesta Jungfernstiegin pääteasemasta päärautatieasemalle, joka rakennettiin 1950-luvun lopulla. Osuus Meßbergistä päärautatieasemalle avattiin 2. lokakuuta 1960. Aseman suunnittelivat arkkitehdit Gottfried Schramm ja Jürgen Elingius. Alun perin asemalle suunniteltiin nimeä "Altmannbrücke". 1970-luvulle asti laiturilla oli kioski.

Aseman esteettömyysremontti aloitettiin maaliskuussa 2020, ja se valmistui 8. heinäkuuta 2021. Tätä tarkoitusta varten laituria korotettiin ja asemalle asennettiin hissi. 

## Lähteet
Ivano Blason

**Ivano Blason** (24. toukokuuta 1923 San Lorenzo Isontino – 13. maaliskuuta 2002) oli italialainen jalkapalloilija, joka pelasi oikean tai vasemman laitapuolustajan pelipaikalla. Hän oli pituudeltaan 178-senttimetrinen.

Blason voitti Interin joukkueessa kahdesti Italian liigamestaruuden kausina 1952–1953 ja 1953–1954. Hän pelasi yhden ottelun Italian A-maajoukkueessa, joka tuli vuoden 1950 MM-kilpailuista Paraguayta vastaan.

## Lähteet

## Aiheesta muualla
Loistoliejuryömijä

**Loistoliejuryömijä** (*Boleophthalmus pectinirostris*) on liejuryömijöihin kuuluva kalalaji. Lajia tavataan uhanalaisena Itä- ja Kaakkois-Aasiasta.

## Koko ja ulkonäkö
Loistoliejuryömijä voi kasvaa suurimmillaan 15–22 cm pitkiksi, ja naaraat ovat koiraita suurempia. Laji on ruumiinmuodoltaan pitkänomainen ja suippenee pyrstöä kohden. Kalan silmät ovat kookkaat, ulkonevat ja sijaitsevat pään päällä. Kalalla on silmäluomet, jotka se kykenee laskostamaan silmien alle. Loistoliejuryömijällä on kaksi selkäevää, ja koirailla ensimmäisen selkäevän ruodot ovat pitkät. Rintaevät ovat kookkaat ja lihaksikkaat. Laji on väriltään tumman vihertävänharmaa. Ruumiissa ja evissä on riveittäin pieniä sinisiä pilkkuja. Ruumiissa voi myös olla tummia pystyjuovia.

## Levinneisyys ja elintavat
Loistoliejuryömijää tavataan Japanista ja Kiinasta Vietnamin sekä Malesiasta Sumatralle. Lajin elinympäristöä ovat merenrantojen mutatasangot ja jokisuistot. Kala kykenee hengittämään happea kiduksillaan ilmasta ja liikkumaan voimakkailla evillään myös maaalla. Loistoliejuryömijät ovat päiväaktiivisia ja kaivautuvat iltaisin mutaan. Lajin ravintoa ovat erityisesti piilevät.  Lisääntymiskausi on Japanissa toukokuusta elokuulle. Kalat kutevat pareittain mutaan kaivettuun koloon.

Loistoliejuryömijää pyydystetään ravinnoksi erityisesti Japanissa, Kiinassa ja Korean niemimaalla. Kalastuksen ja elinympäristön häviämisen vuoksi kalan kannat ovat vähentyneet, minkä vuoksi laji luokitellaan vaarantuneeksi.

## Lähteet
Omero Tognon

**Omero Tognon** (3. maaliskuuta 1924 Padova – 23. elokuuta 1990) oli italialainen jalkapalloilija, joka pelasi pääsääntöisesti puolustavan keskikenttäpelaajan pelipaikalla. Hän oli pituudeltaan 168-senttimetrinen. Pelaajauransa jälkeen hän valmensi muun muassa Hellas Veronaa.

Tognon pelasi seuraurallaan enimmäkseen AC Milanille, jonka kanssa hän voitti kahdesti Italian liigamestaruuden kausina 1950–1951 ja 1954–1955. Tognon pelasi 14 ottelua Italian A-maajoukkueessa. Hän kuului joukkueen kokoonpanoon vuoden 1950 MM-kilpailuissa mutta ei päässyt vaihtopenkiltä kertaakaan kentälle. Hän pelasi kolme ottelua seuraavissa MM-kilpailuissa.

## Lähteet
Arys (joki)

**Arys** () on Syrdarjan oikeanpuoleinen sivujoki Türkıstanin alueella Kazakstanissa. Sen pituus on 378 kilometriä ja valuma-alueen laajuus 14&nbsp;900 neliökilometriä.

Arys saa alkunsa Qarataun ja Talasin Alataun lähteistä. Se virtaa yläjuoksulla syvässä laaksossa ja keski- ja alajuoksulla tasangolla. Tärkeimmät sivujoet ovat Aqsu, Badam, Qabylsai, Jabağylysu ja Boraldai.

Joki täyttyy keväällä etupäässä sulamisvesistä ja sateista. Sen keskimääräinen virtaus on 40,2 kuutiometriä sekunnissa. Vettä käytetään maatalouden keinokasteluun ja asutuskeskusten käyttövetenä. Joen varrella sijaitsee Arysin kaupunki.

## Lähteet
Brasilian korkein oikeus

**Brasilian korkein oikeus**, virallisesti **liittovaltion korkein oikeus** (), on Brasilian liittovaltion korkein oikeusaste.

## Valtuudet ja toiminta
Korkeimmalla oikeudella on valtuudet käsitellä lakien perustuslaillisuutta sekä oikeustapauksia, joissa osallisena on joko presidentti, varapresidentti, kongressi, oikeuslaitos, ministeri, diplomaatti, vieras valtio tai liittovaltion alainen hallinnollinen yksikkö. Lisäksi korkeimmalla oikeudella on viimeinen sana kaikissa niissä tapauksissa, joissa käsitellään rikoksesta syytetyn henkilön luovutusta valtiorajojen yli.

Maassa noudatetaan säädösoikeutta. Yhdysvaltojen tavoin Brasiliassa on erikseen osavaltion ja liittovaltion oikeusjärjestelmä, ja osavaltion oikeusjärjestelmän toimintaperiaatteet on kirjattu kunkin osavaltion perustuslakiin. Sotilasdiktatuurin päätyttyä vuonna 1985 korkein oikeus on ollut itsenäinen.

Korkeimmalla oikeudella katsotaan olevan huomattavat valtaoikeudet Brasilian poliittisessa järjestelmässä. Myös yksittäisillä tuomareilla on huomattavasti valtaa, koska tuomari voi antaa yksin päätöksen oikeuden eteen tuodussa tapauksessa.

## Jäsenet
Korkeimman oikeuden tuomarit nimittää virkaansa Brasilian presidentti senaatin suostumuksella. Tuomareita on yhteensä 11 ja perustulain mukaan virkaan nimettävien henkilöiden tulee täyttää seuraavat ehdot:

* Brasilian kansalainen
* iältään 35–75 -vuotias
* omaa huomattavan ymmärryksen oikeudesta ja hyvän maineen

### Nykyiset jäsenet

Lähde:

## Lähteet

* 

### Viitteet
Altamira (Brasilia)

**Altamira** on kaupunki Brasilian pohjoisosassa, Parán osavaltiossa. Vuonna 2022 siellä oli 126&nbsp;279 asukasta.

Altamira sijaitsee Amazonin sivujoen Xingun varrella. 159 533 neliökilometrin pinta-alallaan se on Brasilian suurin kunta. Tyypillinen trooppinen ilmasto suosii rehevää kasvillisuutta, joka määrittelee alueen maisemaa. Altamiran laaja alue sisältää suojelualueita, kuten Altamiran kansallispuiston, Serra do Pardon kansallispuiston ja Terra do Meion ekologisen aseman, jotka ovat elintärkeitä Amazonin ja sen lukemattomien lajien suojelulle. Kaupungin ympäriltä metsää on kuitenkin hakattu surutta.

Ennen eurooppalaisten siirtomaavaltaa alueella asuivat paimentolais- ja puolipaimentolais-alkuperäiskansat. Kaupungin virallinen perustaminen lasketaan Tavaquaran jesuiittalähetysaseman perustamisesta 1700-luvulla. 1800-luvulla Altamirasta tuli luonnonkumin tuotannon ja Amazonin tuotteiden kaupan keskus. Kaupungin kasvaessa myös sen yhteydet muuhun alueeseen kehittyivät joki- ja maareittien helpottamana. Nykyään maataloudella ja kaupalla on ratkaiseva rooli sen taloudessa. Merkittävin muutos tapahtui kuitenkin Belo Monten padon, maailman neljänneksi suurimman vesivoimalan, rakentamisen myötä.

Altamira on ollut 2000-luvulla uutisissa Brasilian väkivaltaisimpana kaupunkina, padon rakentamisen vastustuksen ja sen seurausten sekä Amazonin sademetsän metsäkadon vuoksi.

## Lähteet
Lydd

**Lydd** on kauppala Kentin kreivikunnassa Englannissa, jossa asui 6&nbsp;567 henkeä vuonna 2011. 

Kaikkien pyhien kirkko on peräisin myöhäisemmältä keskiajalta. Osa siitä on anglosaksiajalta.

## Lähteet
Corvinin linna

**Corvinin linna**, joka tunnetaan myös nimellä Hunyadin linna, on 1300-luvulla rakennettu, gotiikkaa edustava linna Romanian Hunedoaran kaupungissa. Linnan rakensi Anjoun suku Rooman armeijan entisen sotilasleirin paikalle. Linna siirtyi 1300-luvun puolivälissä Transylvanin voivodin Iancu de Hunedoaran (lat. Ioannes Corvinus) haltuun.

Linna on hyvin säilynyt, ja siellä on muun muassa ritarisali, kappeli sekä linnaan johtava, suurten tukipilarien tukema pitkä silta. Linnaan kuuluu lisäksi Nje Boisia -niminen viisikerroksinen puolustustorni, jonne johtaa linnasta 30 metriä pitkä, massiivisten pylväiden päälle rakennettu katettu ampumakäytävä. Tornin nimi merkitsee ”Älä pelkää”.

Corvinin linna on nykyisin museo. Siellä järjestetään silloin tällöin juhlia ja muita yksityistilaisuuksia.

## Lähteet
Araguari

**Araguari** on kaupunki Brasilian pohjoisosassa, Minas Geraisin osavaltiossa. Vuonna 2022 siellä oli noin 118&nbsp;000 asukasta.

Araguari sijaitsee osavaltion länsiosassa, 930 metrin korkeudessa. Kaupungin läpi virtaa Paranaíba-joen sivujoki Jordão.  Aiemmin Freguesia do Brejo Alegreksi kutsuttu asutuskeskus mainittiin kunnallisena keskuspaikkana vuonna 1882 ja sai kaupunkioikeudet vuonna 1888. Araguarin tärkein tulonlähde on sisämaassa kasvatettavat suuret karjalaumat. Alueella viljellään myös soijaa ja kahvia. Kaupungissa on lentokenttä, ja sinne pääsee rautateitse ja moottoriteitse muista Minas Geraisin ja Goiásin osavaltioiden kaupunkikeskuksista.

## Lähteet
Kokatee

**Kokatee** eli *mate de coca* on Andien alueella yleinen perinteinen lääkinnällinen teejuoma, jota valmistetaan kokapensaan (*[[Erythroxylum coca]]*) lehdistä. Suurin osa laillisesti tuotetuista lehdistä päätyy kuitenkin kokaiinin valmistuksen raaka-aineeksi. Kokateen on sanottu auttavan vuoristotaudin oireisiin. Bolivian maaseudulla juodaan kokateetä myös päänsärkyjen ja mahavaivojen hoitoon.

## Lähteet
Salla Loper

**Salla Loper** (s. 1992) on Helsingissä asuva ruotsalainen näyttelijä.

Loper on  valmistunut teatteritaiteen maisteriksi vuonna 2018 Taideyliopiston Teatterikorkeakoulun ruotsinkielisestä koulutusohjelmasta. Vuodet 2019–2023 hän työskenteli Kajaanin kaupunginteatterissa. Hän on työskennellyt myös vapaalla kentällä, mm. Wauhaus-ryhmän esityksissä sekä Blaue frau -ryhmän kanssa. Loper työskentelee sekä suomeksi että ruotsiksi.

Salla Loper sai vuonna 2022 Ida Aalberg -näyttelijäpalkinnon.

## Taiteellinen työskentely
### Teatteri
* 2025 *Agora - kaksi merenneitoa tyhjässä tilassa*, Helsingin Kaupunginteatteri, ohj. Minna Lund
* 2024 *Stork <3, Blaue frau* (fin), *Bombina Bombast* (swe), Sydhavn teatrn (dk)
* 2023 *Neljän päivän läheisyys*, Wauhaus & Espoon kaupunginteatteri
* 2022 *Kirsikkapuisto*, Kajaanin Kaupunginteatteri, ohj. Helka-Maria Kinnunen
* 2021 * Melankolia *, Kajaanin kaupunginteatteri, ohj. Jari Juutinen
* 2021 *Medusan huone*, Kajaanin Kaupunginteatteri, ohj. Helka-Maria Kinnunen
* 2019 *Fundamentalisti*, Kajaanin Kaupunginteatteri, ohj. Helka-Maria Kinnunen
* 2020 * Hylje*, Kajaanin Kaupunginteatteri, ohj. Riikka Oksanen
* 2020 * Vanhan naisen vierailu * ,Kajaanin Kaupunginteatteri, ohj. Heta Haanperä
* 2018 *Fluids*, Wauhaus, ohj. Jarkko Partanen

### Filmi ja radio
* 2024 *Mimmi ja Puhuri, pakkasen poika*, Yle kuunnelma, ohj. Emilia Putkinen Petterberg
* 2022 *Om du bestämde*, Yle Radioteatteri, ohj. Ida Kronholm
* 2018 *Sista dagen* (lyhytelokuva), Uneton 48, ohj. Kristian Setälä 

## Palkinnot
* 2019 Roudar-priset, Hangö Teaterträffen 
* 2022 Ida Aalberg -palkinto
* 2022 Hagete-palkinto ”Höyryjuna” 
* 2025 Hagete-palkinto ”Tislaantuminen” 

## Lähteet

## Aiheesta muualla
*
Courthézon

**Courthézon** on kunta eteläisessä Ranskassa Vauclusen departementissa Provence-Alpes-Côte d’Azurin alueella. Se sijaitsee noin 17 kilometriä Carpentras’n kaupungista länteen.

Kaupunki linnoitettiin 1100-luvulla. Vuonna 1673 Ranskan kuningas Ludvig XIV määräsi kaikkien ruhtinaskunnan kaupunkien muurit purettavaksi. Courthézon kuitenkin välttyi tältä, kun kaupungin konsulit tulivat estämään purun. Kaupungin muurista on jäljellä noin puolet, eli noin 600 metriä, sekä neljästä kaupungin portista on jäljellä kolme.

Kaupungin keskustassa oleva Saint-Denisin kirkko on rakennettu 1100-luvulla, ja se on yksi alueen vanhimmista. Kirkko on yksilaivainen ja siinä on kellotorni. Vuosisatojen kuluessa kirkkoon on rakennettu sivukappeleita.

Château de Val Seillen uusrenessanssilinnan rakennutti paikallinen liikemies Elie Dussaud vuosien 1866 ja 1868 välisenä aikana. Kunta osti linnan vuonna 1952 ja se toimii nykyään kaupungintalona.

Vuoteen 1956 kaupungintalo sijaitsi konsulitalossa. Konsulitalon lahjoitti 1400-luvulla Ludvig XII:n hovimestari Monsieur de Panisse. Vuonna 1653 rakennetun kellotornin huipulla on takorautainen kelloa kannatteleva rakennelma, joka on listattu historialliseksi muistomerkiksi. Vuonna 1999 konsulitalosta tehtiin kunnallinen päiväkoti.

## Lähteet

## Aiheesta muualla
Fynshav

**Fynshav** on taajama Sønderborgin kunnassa Tanskassa. Taajamassa oli 789 asukasta vuoden 2025 alussa.

## Väestökehitys

## Lähteet

## Aiheesta muualla
How You Like That

**How You Like That** on eteläkorealaisen Blackpink-yhtyeen kappale. Se julkaistiin 26. kesäkuuta 2020 ennakkosinglenä yhtyeen ensimmäiseltä studioalbumilta *[[The Album (Blackpinkin albumi)|The Album]]*. Kappaleen tuottivat Teddy Park, 24 ja R.Tee, jotka kirjoittivat sen yhdessä Danny Chungin kanssa.

Kappaleen musiikkivideo keräsi Youtubessa ensimmäisen vuorokauden aikana ennätykselliset 86,3 miljoonaa katselukertaa. Musiikkivideolla on lokakuussa 2025 yli 1,3 miljardia katselukertaa. Kappaleen tanssivideo rikkoi 1,8 miljardin katselukerran rajapyykin maaliskuussa 2025.

”How You Like That” nousi Billboard Hot 100 -listalla sijalle 33. Blackpink voitti elokuussa 2020 historian ensimmäisenä vain naisista koostuvana K-pop-yhtyeenä MTV Video Music Awards -palkinnon, kun ”How You Like That” valittiin vuoden kesäkappaleeksi.

## Lähteet
Ketting

**Ketting** on entinen taajama Sønderborgin kunnassa Tanskassa. Taajamassa oli 207 asukasta vuoden 2020 alussa.

## Väestökehitys

## Lähteet

## Aiheesta muualla
Niels Simonsen

**Niels Simonsen** (10. joulukuuta 1807 Kööpenhamina – 11. joulukuuta 1885 Frederiksberg) oli tanskalainen taidemaalari. Hän opiskeli Kuninkaallisessa taideakatemiassa 1820-luvulla ja asui vuosina 1834–1845 Münchenissä, missä hän erikoistui taistelumaalauksiin. Hän matkusti myös Algeriaan, missä hän sai vaikutteita arabialaisesta taiteesta. Vuosina 1854–1883 Simonsen toimi Kuninkaallisen taideakatemian professorina.
## Teoksia

Niels Simonsen, En arabisk familie i ørkenen, 1847, KMS2064, Statens Museum for Kunst.jpg|*En arabisk familie i ørkenen* (1847, Tanskan valtion taidemuseo)
Episode fra Slaget ved Slesvig 23 april 1848.jpg|*Episode fra Slaget ved Slesvig 23. april 1848* (1849, Frederiksborgin linna)
Rückzug aus dem Danewerk 5-6. Februar 1864.jpg|*Tillbagetoget fra Dannevirke 1864* (1864, Frederiksborgin linna)
Niels Simonsen - En araber med sin hest - 1868.png|*En araber med sin hest* (1868)
Sårede soldater.jpg|*Få dage før [[Dybbølin taistelu|slaget ved Dybbøl]]* (1870)


## Lähteet

## Aiheesta muualla
Samaná

**Samaná** eli pidemmältä vähemmän käytetyltä viralliselta nimeltään **Santa Bárbara de Samaná** on kaupunki ja kunta Dominikaanisen tasavallan Samanán niemimaalla. Kunnan asukasluku vuonna 2022 oli 60&nbsp;878. 

## Maantiede

Samaná sijaitsee Dominikaanisen tasavallan koillisosassa Samanán provinssissa Samanán niemimaalla Samanánlahden rannikolla. 

## Historia

Samanán nimi on johdettu alueen tainonkielisestä nimestä *Xamaná*. Kristoffer Kolumbus kohtasi alueen tainot ensimmäisellä tutkimusmatkallaan tammikuussa 1493 "Nuoltenlahdeksi" (*Golfo de Las Flechas*) kutsutulla paikalla, jossa käytiin pieni yhteenotto. Alue oli myöhemmin pitkään lähes asumaton.

Samanán kaupunki perustettiin vuonna 1756 ja sen alkuperäinen nimi oli *Carenero Grande* Kanariansaarilta saapuneiden siirtolaisten mukaan. Siitä tuli oma kuntansa haitilaismiehityksen (1822–1844) aikana. Haitin kaudella seudulle asettui vapaita mustia siirtolaisia Yhdysvalloista. He jättivät jälkeensä vaikutteita paikalliseen kulttuuriin. Dominikaanisen tasavallan itsenäisyyssodan jälkeen Samanásta tuli osa El Seibon provinssia. Vuonna 1907 siitä tuli oman Samanán provinssinsa hallinnollinen keskus.

Elokuussa 1946 Samaná tuhoutui maanjäristyksessä. Aluetta jälleenrakennettiin Joaquín Balaguerin kaudella 1970-luvulla, jolloin seudusta haluttiin kehittää matkailukohde. Samanásta ei tullut aivan suunnitellun mittakaavan matkailukohdetta, mutta matkailu on silti tärkeä osa nykyistä taloutta.

## Väestö
Samanán asukasluku oli vuoden 2022 väestönlaskennan mukaan 60&nbsp;878.

## Lähteet
Vilhelm Rosenstand

**Vilhelm Jacob Rosenstand** (31. heinäkuuta 1838 – 11. maaliskuuta 1915) oli tanskalainen taidemaalari. Hän oli Wilhelm Marstrandin oppilas Kuninkaallisessa taideakatemiassa. Myöhemmin hän oli Léon Bonnatin opissa Pariisissa. Vuosina 1869–1881 Rosenstand asui Italiassa. Hänen tyylinsä edusti realismia ja historiamaalausta. Rosenstand osallistui toiseen Saksan-Tanskan sotaan.
## Teoksia

Vilhelm Rosenstand - Ung italienerinde med sit barn i færd med at vaske tøj - 1874.png|*Ung italienerinde med sit barn i færd med at vaske tø* (1874)
Outside the Café A Porta, Copenhagen (Vilhelm Rosenstand) - Nationalmuseum - 18362.tif|*Foran Café a Porta i København* (1882, Ruotsin kansallismuseo)
Vilhelm Rosenstand - Christian II og Dyveke - KMS7962 - Statens Museum for Kunst.jpg|*[[Kristian II|Christian II]] og [[Dyveke Sigbritsdatter|Dyveke]]* (1885, Tanskan valtion taidemuseo)
Vilhelm Rosenstand - Tordenskjolds kammertjener Kold ved sin herres lig - 1894.png|*[[Peter Tordenskjold|Tordenskjolds]] kammertjener Kold ved sin herres lig* (1894)
8 brigades angreb ved Dybbøl 1864.jpg|*Ottende brigades angreb ved [[Dybbølin taistelu|Dybbøl 18. april 1864]]* (1894)

## Lähteet

## Aiheesta muualla
Koiso

**Koiso** voi tarkoittaa ainakin seuraavia:

*koisot, kasvisuku

## Sukunimenä
Henkilöt ovat suomalaisia, ellei toisin mainita.
* Erkki Koiso (1934–2000), jääkiekkoilija
* Kaarlo Edvard Koiso (1894–1932), kauppias ja rakennusmestari
* Kuniaki Koiso (1880–1950), Japanin pääministeri 1944–1945.
Jouko Myllykoski

**Jouko Myllykoski** (1950 – 2012) oli suomalainen taidemaalari. Hän asui ja työskenteli uransa ajan Porissa ja myös opiskeli Porin taidekoulussa. Myllykosken tekemiä töitä on esillä muun muassa Porin ja Ulvilan kaupunkien kokoelmissa sekä lukuisissa yksityiskokoelmissa.

## Lähteet
Emanuel Suhonen

**Emanuel Suhonen** (16. lokakuuta 1875 Mikkelin maalaiskunta – 5. tammikuuta 1954) oli suomalainen kansakouluntarkastaja ja oppikirjojen tekijä.

Emanuel Suhosen vanhemmat olivat maanviljelijä Mikko Suhonen ja Kristiina Lundgrén. Suhonen valmistui kansakoulunopettajaksi Jyväskylän seminaarista 1899, ylioppilaaksi yksityistodistuksella Tampereen yhteiskoulusta 1905 ja Helsingin yliopistosta filosofian kandidaatiksi 1909 ja filosofian maisteriksi 1914. Hän teki opintomatkoja Saksaan, Sveitsiin, Belgiaan ja Ruotsiin. Suhonen toimi Tampereella kansakoulunopettajana 1900–1910, Lappeenrannan piirin kansakouluntarkastajana 1910–1919 ja vuodesta 1919 Hämeenlinnan piirin kansakouluntarkastajana sekä samalla Hämeenlinnan kaupungin kansakouluntarkastajana 1922–1935. Lappeenrannassa ollessaan hän kuului jäsenenä kaupunginvaltuustoon ja rahatoimikamariin. Suhonen julkaisi oppikirjoja kansakouluja varten.

Emanuel Suhonen oli naimisissa vuodesta 1902 kansakoulunopettaja Ida Ojasen kanssa.

## Julkaisuja
Nimellä *Em. Suhonen*:
* *Sampo: säetutkielma*. Laudaturtyö. Helsingin yliopisto, Kansanrunoustieteen laitos
* *Äidinkielen kieliopin alkeet kansakouluja varten*. Raittiuskansan kirjapaino, Helsinki 1914
* *Lyhyt kielioppi: kansakouluja ja itseopiskelua varten*. Valistus, Helsinki 1917
* *Lyhyt kielioppi kansakouluille ja itseopiskelijoille*. Valistus, Helsinki 1918, 9. painos 1942
* *Kansalaisen yhteiskuntaopas*. Porvoo 1925, 8. painos 1937
* *Yhteiskuntatietoa seminaareja ja opettajia varten*. Porvoo 1926
* *Lyhyt maatalousoppi: kansakoulujen jatko-opetusoppikirja*. WSOY 1928, 7. painos 1947
* *Kansakoulun laskento- ja mittausoppi*; kirjoittaneet Em. Suhonen ja Kalle Kalliola. WSOY 1929, 14. painos 1952
* *Kansakoulun laskento- ja mittausopin tuloskirja*; kirjoittaneet Em. Suhonen ja Kalle Kalliola. WSOY 1931, 8. painos 1953
* *Kansakoululait ja -asetukset sekä niihin vahvistetut muutokset huhtikuun 1 päivään 1932*. Hämeenlinna 1932
* *Asioimiskirjoitustehtäviä*. WSOY 1932
* *Liite kokoelmaan Kansakoululait ja -asetukset: sisältää muutokset ja lisäykset huhtikuun 1 p:stä joulukuun 31 päivään 1932*. Karisto 1933
* *Alakansakoulun laskento-oppi*. WSOY 1934, 2. painos 1942
* *Alakansakoulun luonnonkirja: ympäristöopetusaiheinen lukukirja*. Otava 1938

## Toimitustöitä
* Zachris Topelius : *Satuja* ; toimittanut Em. Suhonen. Suomalaista kirjallisuutta kouluille, 1. WSOY 1926

## Lähteet
Braeden Cootes

**Braeden Cootes** (s. 9. helmikuuta 2007 Sherwood Park, Alberta, Kanada) on kanadalainen jääkiekkoilija, pelipaikaltaan keskushyökkääjä. Cootes edustaa NHL-joukkue Vancouver Canucksia.

Ennen NHL-uraansa Cootes edusti WHL-juniorisarjassa Seattle Thunderbirdsin joukkuetta. Vancouver Canucks varasi hänet ensimmäisellä kierroksella 15. varausvuorolla . Hänen pelipaikkansa on keskushyökkääjä ja hänen kätisyytensä on oikea.

Cootes on pelannut kaksi NHL:n runkosarjan ottelua ilman tehopisteitä. Uran tilastot päivitetty 12. lokakuuta 2025.

## Lähteet
Wilhelm Marstrand

**Nicolai Wilhelm Marstrand** (24. joulukuuta 1810 – 25. maaliskuuta 1873) oli tanskalainen taidemaalari. Hän opiskeli Kuninkaallisessa taideakatemiassa vuosina 1825–1833. Marstrand kuvasi maalauksissaan tavallisten ihmisten arkipäivää niin Tanskassa kuin matkoillaan Ruotsissa, Saksassa ja Italiassa. Hän teki myös historiamaalauksia. Marstrand oli Kuninkaallisen taideakatemian professori ja toimi sen johtajana vuosina 1853–1857 sekä 1863–1873.

Marstrandin oppilaita olivat muun muassa Otto Bache, Peder Severin Krøyer, Vilhelm Rosenstand ja Kristian Zahrtmann.
## Teoksia

Wilhelm Marstrand - En flyttedagsscene - 1831.jpg|*En flyttedagsscene* (1831, Nivaagaards Malerisamling)
Wilhelm Marstrand, En gadescene i hundedagene, 1832, KMS2071, Statens Museum for Kunst.jpg|*En gadescene i hundedagene* (1832, Tanskan valtion taidemuseo)
Oktoberfesten Rom. 1839..jpg|*Lystighed udenfor Roms mure på en oktoberaften* (1839, Thorvaldsenin museo)
Christian VIII af Wilhelm Marstrand.jpg|*[[Kristian VIII|Christian VIII]]* (1843, Rosenborgin linna)
Wilhelm Marstrand - Church-Goers Arriving by Boat at the Parish Church of Leksand on Siljan Lake, Sweden - KMS618 - Statens Museum for Kunst.jpg|*Kirkefærd i Dalarne i Sverige* (1853, Tanskan valtion taidemuseo)
Scene fra Jeppe paa Bjerget (Marstrand).JPG|*Scene fra [[Jeppe Niilonpoika|Jeppe paa Bjerget]]* (Den Hirschsprungske Samling)
Chr 4 ved højen mast.jpg|*[[Kristian IV|Christian IV]] på ”Trefoldigheden”* (1866, Roskilden tuomiokirkko)
Johan Ludvig Heibergs hjem (maleri).jpg|*[[Johan Ludvig Heiberg]]s hjem* (1870)
Den vantro Thomas.jpg|*Den vantro [[Tuomas (apostoli)|Thomas]]* (1870, Randersin taidemuseo)


## Lähteet

## Aiheesta muualla
Koiso-Kanttila

**Koiso-Kanttila** on suomalainen sukunimi, joka on muun muassa seuraavilla henkilöillä:

* Eila Hakala (o.s. Koiso-Kanttila, 1931–2012), koripalloilija
* Erkki Koiso-Kanttila (1914–2006), arkkitehti
* Hilkka Koiso-Kanttila (1922–2008), toimittaja ja lastenkirjailija
* Jouni Koiso-Kanttila (s. 1947), arkkitehti
* Kalle Koiso-Kanttila (s. 1976), tenori
* Visa Koiso-Kanttila (s. 1970), elokuvaohjaaja.